# Recueil général et complet des fabliaux des 13e et 14e siècles/CXXXV
### CXXXV DEL COUVOITEUS

1 Seignor, après le fabloier, Me vueil à voir dire apoier, Qar qui ne sait dire que fables, N’est mie conterres regnables 5Por à haute cort à servir, S’il ne sait voir dire, ou mentir. Mais cil qui du mestier est fers, Doit bien par droit entre .II. vers Conter de la tierce meüre, 10Que ce fu veritez seüre Que dui compaignon à .I. tans Furent, bien a passé .C. ans, Qui menoient mauvaise vie, Que li uns est si pleins d’envie 15Que nul plus de lui à devise, L’autre si plain de covoitise Que riens ne li pooit sourire. Cil ert ainsi malvais ou pire,
Que covoitise si est tieus, 20Qu’ele fait maint home honteus : Covoitise preste à usures Et fait recouper les mesures Por covoitier d’avoir plus aise. Envie si est plus malvaise, 25Qu’ele va tot le mont coitant. ﻿Entre envieus et covoitant Chevalchoient .I. jor ensamble : S’aconsivirent, ce me samble, Saint Martin en une champaigne. 30Poi ot esté en lor compaigne, Qant il les ot espermentez De lor mauvaises volentez Qui es cuers lor erent plantées. Lors truevent .II. voies hantées ; 35Ses despartoit une chapele. Saint Martin les homes apele Qui menoient malvais mestier : « Seignor, » fait il, « à cest mostier Tornerai mon chemin à destre, 40Et de moi vos doit il melz estre. Ge sui saint Martin le preudon ; Chascun de vos me ruist .I. don : Si avra lues qui lui plaira, Et li autres qui se taira 45En avra maintenant .II. tanz. » Lors se pensa li covoitanz Qu’il laira demander celui ; Si en avra .II. tanz de lui :
Molt goulouse double gaaing : 50« Demande, » fait il, « beaus compaing ; Seürement que tu avras Quanque tu demander savras ; Soies larges de sohaidier : Se de sohaiz te saiz aidier, 55Riches seras tote ta vie. » Cil qui le cuer ot plain d’envie, Ne demandera pas son vueil, Qu’il morroit d’envie et de duel Se cil en avoit plus de lui. 60Ainsinc esturent anbedui Sanz demander une grant pièce : « Qu’atens tu qui ne t’en meschiece ? » Fait cil qui avoit couvoitié ; « G’en avrai tote la moitié 65Plus de toi, n’en avrai garant : Demande, ou ge te batrai tant, Que mielz ne fu asnes à pont. — Sire, » li envieus respont, « Ge demanderai, ce sachiez, 70Ençois que vos mal me faciez, Mais, se ge mis argent n’avoir, Vos en vorroiz .II. tanz avoir, Mais n’en avrez riens, se ge puis. Saint Martin, » dit il, « ge vos ruis 75Que j’aie perdu un des elz, Et mes compainz en perde deus : Si sera doublement grevez. » Tantost ot cil les elz crevez ;
Bien en fu tenuz li otroiz : 80De .IIII. elz perdirent les troiz, N’i conquistrent autre rien nule ; Ainz fist l’un borgne, l’autre avugle Sains Martins, et par lor sozhaiz Cil perdirent. Mal dahez ait 85De moie part qui il en poise, Qu’il furent de male despoise.
* ↑ CXXXV. — Del Couvoiteus et de l’Envieus, p. 211. A. — Paris, Bibl. nat., Mss. fr. 19152, fol. 51 v$^o$ à 52 r$^o$. B. — Bibl. de Berne, Mss. 354, fol. 111 r$^o$ à 111 v$^o$. Le titre n’est plus le même dans le ms. B, qui fait allusion à l’intervention de S. Martin : « Des sohaiz que sainz Martins dona envieus et coveitos ». Publié par Barbazan à la suite de l’Ordene de chevalerie, p. 153, et par Méon, I, 91-95 ; donné en extrait par Legrand d’Aussy, III, 85-87.
* ↑ Vers 5 — B, Por une haute cort servir.
* ↑ 7 — fers. B, cers.
* ↑ 8-9 — Allusion au proverbe entre deux vertes une mûre.
* ↑ 13 — B, mout male.
* ↑ 14 — B, Car li uns ert.
* ↑ 15 — B, à delivre.
* ↑ 17 — B, Que nus ne lo porroit plus dire.
* ↑ 18 — ainsi. B, assez.
* ↑ 19 — Ce vers et les trois suivants sont remplacés dans B : Covoitise preste à seüre, Et fait recoper la mesure, Homes an bataille perir, Mès Deus fait ele relanquir. Courtois[i]e fait l’orne prandre, L’autrui don ele la fait pandre.
* ↑ 23 — B, Et il en cuide avoir.
* ↑ 24 — B, est ore.
* ↑ 25 — B, va le mont covoitant.
* ↑ 26 — et. B, est.
* ↑ 27 — B, andui ensamble.
* ↑ 28 — B, Si encontrerent.
* ↑ 33 — B, ert.
* ↑ 34 — A, voiées.
* ↑ 35 — B, Qui.
* ↑ 36 — A, home.
* ↑ 38 — B, en cest.
* ↑ 40 — « Et » manque à B. — A, nos.
* ↑ 42 — B, Li uns de vos demant.
* ↑ 43 — B, S’il avra tot à son comant.
* ↑ 45 — B, aurament.
* ↑ 46 — B, s’apensa.
* ↑ 49 — A, Mout goulousent ; B, Mout dolosoit.
* ↑ 51 — que. B, quant.
* ↑ 54 — B, Se del rover.
* ↑ 56 — ot. B, a.
* ↑ 60 — B, s’estoient par anui.
* ↑ 61 — B, De.
* ↑ 62 — B, Demande qu’il.
* ↑ 64 — B, S’en.
* ↑ 65 — B, mar vos [va] tardant.
* ↑ 71 — B, Se demant argent ne avoir.
* ↑ 73 — B, Mais rien n’i avroiz.
* ↑ 74 — B, fait il, « je te mis.
* ↑ 79 — Ce vers et le suivant manquent à B.
* ↑ 81 — B, nule rien nule.
* ↑ 82 — B, et l’autre.
* ↑ 83 — B, por lo lor.
* ↑ 84 — B, Cui il perdirent. Dahaz ait.
* ↑ 85 — * part. — A, par. B, Parmi lo col cui il en poise.
* ↑ 86 — B, Qui. Cette pièce a été imitée par plusieurs auteurs, entre autres par Imbert. Voyez, sur l’origine du conte, l’Histoire littéraire, XXIII, 237-238.